

**แผนส่งเสริมการท่องเที่ยวองค์การบริหารส่วนตำบล**

**ทุ่งมะพร้าว**

**ตำบลทุ่งมะพร้าว อำเภอท้ายเหมือง จังหวัดพังงา**

**ประจำปีงบประมาณ 2566 – 2568**

**จัดทำโดย**

**สำนักปลัด องค์การบริหารส่วนตำบลทุ่งมะพร้าว**

**อำเภอท้ายเหมือง จังหวัดพังงา**

**คำนำ**

การจัดทำแผนส่งเสริมการท่องเที่ยวปีงบประมาณ 2566 - 2568 ขององค์การบริหารส่วนตำบลทุ่งมะพร้าว เป็นการดำเนินการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 โดยสอดคล้องกับแผนยุทธศาสตร์การพัฒนา แผนพัฒนาเศรษฐกิจและสังคมแห่งชาติ ฉบับที่ 13 (2566-2570) ยุทธศาสตร์การพัฒนาจังหวัด วิสัยทัศน์จังหวัด ยุทธศาสตร์การพัฒนาอำเภอ วิสัยทัศน์อำเภอ แผนส่งเสริมการท่องเที่ยว จะเกิดประโยชน์สูงสุดได้หากดำเนินงานไปตามแนวทางที่กำหนด ตามวัตถุประสงค์ เป้าหมาย กิจกรรมแผนงาน/โครงการที่วางไว้อย่างแท้จริง เพื่อให้ประชาชน สังคม เศรษฐกิจ การเมืองการบริหารได้รับการพัฒนาอย่างสูงสุด บนพื้นฐานของการประหยัด แต่มีประสิทธิภาพและมีประสิทธิผล

องค์การบริหารส่วนตำบลทุ่งมะพร้าว

**สารบัญ**

**หน้า**

**ส่วนที่ 1 สภาพทั่วไปและข้อมูลพื้นฐาน 1-11**

**ส่วนที่ 2 แผนส่งเสริมการท่องเที่ยว 12-19**

**ส่วนที่ 1**

**สภาพทั่วไปและข้อมูลพื้นฐานขององค์การบริหารส่วนตำบลทุ่งมะพร้าว**


**1. สภาพทั่วไป**

สำนักงานองค์การบริหารส่วนตำบลทุ่งมะพร้าว

ตั้งอยู่เลขที่ 102 หมู่ 1 ตำบลทุ่งมะพร้าว

อำเภอท้ายเหมือง จังหวัดพังงา

**1.1ลักษณะที่ตั้ง พื้นที่ อาณาเขต**



ตำบลทุ่งมะพร้าวตั้งอยู่ในเขตท้องที่อำเภอท้ายเหมือง จังหวัดพังงา ตำบลทุ่งมะพร้าวมี **มี**พื้นที่ทั้งหมดประมาณ 105.91 ตารางกิโลเมตรหรือประมาณ 66,193 ไร่ 3 งาน อยู่ห่างจากที่ว่าการอำเภอท้ายเหมืองประมาณ 17 กิโลเมตร อยู่ห่างจากจังหวัดพังงาประมาณ 35 กิโลเมตร ตั้งอยู่บนชายฝั่งทะเลอันดามันโดยมีอาณาเขตติดต่อดังนี้

**ทิศเหนือ** ติดต่อตำบลลำแก่น อำเภอท้ายเหมือง ที่กึ่งกลางคลองห้วยไม้ไผ่ ตัดผ่านถนนเพชรเกษมบริเวณพิกัด MK 196464 ไปทางทิศตะวันออกถึงแนวสันเขาบริเวณพิกัด MK 216465 และไปทางทิศเหนือตามสันเขาถึงบริเวณพิกัด MK 228481 ซึ่งเป็นเขตติดต่อกับลำภีแล้วไปทางทิศตะวันออกเฉียงใต้ตามแนวสันเขาถึงกึ่งกลางคลองทุ่งมะพร้าวบริเวณพิกัด MK 259457 และไปทางกึ่งกลางคลองทุ่งมะพร้าวถึงบริเวณพิกัด MK 321457 รวมระยะทางด้านทิศเหนือประมาณ 18 กิโลเมตร

**ทิศตะวันออก** ติดต่อตำบลลำภี อำเภอท้ายเหมือง ที่กึ่งกลางคลองทุ่งมะพร้าว บริเวณพิกัด MK 321457 ไปทางทิศใต้ตามกึ่งกลางแนวลำห้วยผ่านสู่แนวสันเขาบริเวณพิกัด MK 333428 ซึ่งเป็นเขตติดต่อกับตำบลทุ่งเขาคาโงก อำเภอเมือง แล้วไปทางทิศใต้ตามแนวสันเขาเทือกเขาปลายเขาบางโต๊ะถึงแนวสันเขาบริเวณพิกัด MK 308376 รวมระยะทางด้านทิศตะวันออกประมาณ 10 กิโลเมตร

**ทิศใต้** ติดต่อตำบลบางทอง อำเภอท้ายเหมือง ที่แนวสันเขาเทือกเขาบางทองบริเวณพิกัด MK 308376 ไปทางทิศตะวันตกตามแนวสันเขาผ่านด้านทิศเหนือของบ้านบางรากไม้ถึงบริเวณพิกัด MK 288378 และไปทางทิศใต้แนวสันเขาถึงสันเขาเทือกเขาลำปีบริเวณพิกัด mk 263342 ซึ่งเป็นเขตติดต่อกับตำบลท้ายเหมืองแล้ววกไปทางทิศเหนือตามแนวสันเขาเทือกเขาลำปีผ่านสู่แนวสันเขาเทือกเขาขนิมบริเวณพิกัด MK 240379 รวมระยะทางด้านทิศใต้ประมาณ 13 กิโลเมตร

**ทิศตะวันตก** ติดต่อตำบลท้ายเหมือง อำเภอท้ายเหมือง ที่แนวสันเขาเทือกเขาขนิม บริเวณพิกัด MK 240379 ไปทางทิศตะวันตกเฉียงเหนือตามแนวสันเขาแล้วไปตามกึ่งกลางลำห้วยพรุใหญ่ตัดผ่านถนนเพชรเกษมบริเวณพิกัด MK 215401 และไปทางทิศตะวันตกตัดผ่านสู่กึ่งกลางคลองทุ่งมะพร้าวบริเวณพิกัด MK 185399 ซึ่งเป็นเขตติดต่อกับตำบลลำแก่น และไปทางทิศเหนือตามกึ่งกลางคลองทุ่งมะพร้าวถึงบริเวณพิกัด MK 167448 แล้วไปทางทิศตะวันออกผ่านไปตามกึ่งกลางคลองห้วยไม้ไผ่ถึงถนนเพชรเกษม บริเวณพิกัด MK 196464 ซึ่งเป็นจุดเริ่มต้น ทางทิศเหนือรวมระยะทางด้านทิศตะวันตก ประมาณ 18 กิโลเมตร

**1.2 ลักษณะภูมิประเทศ**

ลักษณะภูมิประเทศเป็นที่ราบ ที่ราบลุ่มน้ำและมีเทือกเขาเป็นแนวยาวโดยรอบมีป่าไม้ค่อนข้างสมบูรณ์ เป็นป่าดิบชื้น ป่าดิบเขา และ เป็นป่าแน่นทึบ ประกอบด้วยพันธุ์ไม้มีค่าหลายชนิด เมื่อยามฤดูฝนมีแหล่งน้ำอุดมสมบูรณ์ ฝนตกทั่วไปทุกพื้นที่ ที่ดินเหมาะสำหรับการเพาะปลูก ทำการเกษตรแบบสวนผสม ทำสวนผลไม้ ทำสวนยางพารา และทำสวนปาล์ม

**1.3 ลักษณะภูมิอากาศ**

ตำบลทุ่งมะพร้าว มีลักษณะภูมิอากาศแบบมรสุมเมืองร้อน แบ่งฤดูกาลออกเป็น 2 ฤดู คือ ฤดูร้อน และฤดูฝน

ฤดูร้อน อยู่ระหว่างเดือน มกราคม - เมษายน ซึ่งอากาศค่อนข้างร้อนตลอดฤดูกาล

ฤดูฝน อยู่ระหว่างเดือน พฤษภาคม – ธันวาคม ซึ่งฝนจะตกหนักบางพื้นที่มีน้ำท่วมขัง

**1.4 ลักษณะของดิน**

พื้นที่ส่วนใหญ่ของตำบลทุ่งมะพร้าวมีลักษณะของดินเป็นดินเหนียวปนทราย

**1.5 ลักษณะของแหล่งน้ำ**

**แหล่งน้ำธรรมชาติ**

- ลำน้ำ , ลำห้วย 14 แห่ง

- บึง 9 แห่ง

**แหล่งน้ำที่สร้างขึ้น**

- อ่างเก็บน้ำ 9 แห่ง

- ฝาย 9 แห่ง

- บ่อน้ำตื้น 73 แห่ง

- ประปา 11 แห่ง

- อื่น ๆ

**1.6 ประวัติความเป็นมา**

ตำบลทุ่งมะพร้าว มาจากการเรียกสภาพพื้นที่ตั้งของหมู่บ้าน ซึ่งเล่ากันว่าที่ตั้งของตำบลทุ่งมะพร้าวนี้เดิมตั้งอยู่บริเวณวัดหาดทรายสมบรูณ์ มีลักษณะเป็นทุ่งนากว้างมีต้นมะพร้าวขึ้นอยู่เพียงต้นเดียวชาวบ้านจึงเรียกทุ่งนาแห่งนี้ว่าทุ่งมะพร้าวเพื่อเป็นสัญลักษณ์ของต้นมะพร้าวที่มีขึ้นอยู่เพียงต้นเดียวตำบลทุ่งมะพร้าวเดิม เป็นที่ตั้งของอำเภอชื่อว่าอำเภอเขากล้วย (ตั้งอยู่หมู่ที่ 5 ในตำบลทุ่งมะพร้าวในปัจจุบัน) อำเภอเขากล้วยขณะนั้นเป็นชุมชนใหญ่ มีรายได้และผลประโยชน์จากการทำเหมืองแร่มากจึงได้รับการจัดตั้งเป็นอำเภอจากทางราชการ ต่อมาในอำเภอเขากล้วยมีการทำเหมืองแร่น้อยลง ทางราชการเห็นว่าที่รางกล่าวหรือโรงถลุงแร่มีคนมากกว่า จึงย้ายที่ว่าการอำเภอจากบ้านเขากล้วยมาตั้งที่บริเวณโรงกลวง (ข้างคลองทุ่งมะพร้าว)

ซึ่งที่ว่าการที่ย้ายอำเภอมาตั้งที่โรงกลวงนี้ตั้งอยู่ได้ไม่นาน ทางราชการเห็นว่าสถานที่บริเวณสามแยกทุ่งมะพร้าวมีทำเลที่เหมาะสมกว่า จึงเจรจากับนางกั้ว ชูสมบัติ เจ้าของที่ดินบริเวณสามแยกทุ่งมะพร้าวแลกเปลี่ยนสถานที่กันจากนั้นอำเภอเขากล้วยจึงพัฒนามาเป็นอำเภอทุ่งมะพร้าว ต่อมาทุ่งมะพร้าวซบเซาลง ชุมชนท้ายเหมืองซึ่งมีฐานะเป็นกิ่งอำเภอขึ้นอยู่กับอำเภอทุ่งมะพร้าวมีความเจริญรุ่งเรืองขึ้น มีประชาชนมาติดต่อราชการมากกว่า ทางราชการจึงยกฐานะกิ่งอำเภอท้ายเหมืองเป็นอำเภอท้ายเหมืองและลดฐานะอำเภอทุ่งมะพร้าว เป็นกิ่งอำเภอทุ่งมะพร้าวในปี พ.ศ. 2460 ตามประกาศกระทรวงมหาดไทย เรื่อง เปลี่ยนชื่ออำเภอ ลงวันที่ 24 เมษายน พ.ศ. 2460 เสนาบดีกระทรวงมหาดไทยในขณะนั้น และประกาศในราชกิจจานุเบกษา วันที่ 29 เมษายน พ.ศ. 2460 ต่อมากระทั่ง วันที่ 21 พฤศจิกายน พ.ศ. 2481 ทางราชการพิจารณาเห็นว่า กิ่งอำเภอทุ่งมะพร้าวมีปริมาณงานน้อย อีกทั้งมีที่ตั้งไม่ไกลจากอำเภอท้ายเหมืองมากนัก ประกอบกับการคมนาคมมีความสะดวกมากขึ้น จึงยุบกิ่งอำเภอทุ่งมะพร้าว เป็นตำบลทุ่งมะพร้าว โดยอยู่ในเขตการปกครองของอำเภอท้ายเหมืองตั้งแต่นั้นมา ต่อมาองค์การบริหารส่วนตำบลทุ่งมะพร้าวได้ถูกจัดตั้งขึ้นตามประกาศกระทรวงมหาดไทย เรื่อง จัดตั้งองค์การบริหารส่วนตำบล ในวันที่ 19 มกราคม พ.ศ. 2539 ประกาศในราชกิจจานุเบกษา วันที่ 30 มกราคม 2539

**ทำเนียบผู้บริหาร**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ระยะเวลาดำรงตำแหน่ง** | **หมายเหตุ** |
| **ประธานสภาตำบลทุ่งมะพร้าว** | | | |
| **1.** | **นายมนัส ณ มงคล** | **2537 - 2543** |  |
| **ประธานกรรมการบริหารองค์การบริหารส่วนตำบลทุ่งมะพร้าว** | | | |
| **1.** | **นายสมพงษ์ เหลืองทอง** | **2543 - 2549** |  |
| **2.** | **นายศุภศักดิ์ โภคบุตร** | **2550 - 2551** |  |
| **นายกองค์การบริหารส่วนตำบลทุ่งมะพร้าว** | | | |
| **1.** | **นายสมพงษ์ เหลืองทอง** | **2551 - 2555** |  |
| **2.** | **นายศุภศักดิ์ โภคบุตร** | **2555 - 2562** |  |
| **-** | **นายกฤชธนา จินตรักษ์** | **2562 – 2564** | ปลัด อบต. ปฏิบัติหน้าที่ นายก อบต. |
| **3.** | **นายมนิตย์ ช่วยบำรุง** | **2564 – ปัจจุบัน** |  |

**2. ด้านการเมือง/การปกครอง**

**2.1. เขตการปกครอง**

**ตำบลทุ่งมะพร้าว** มีจำนวนหมู่บ้านทั้งสิ้น 11 หมู่บ้าน โดยอยู่ในเขตองค์การบริหารส่วนตำบล ดังนี้ คือ

## หมู่ที่ 1 บ้านทุ่งมะพร้าว นางจนาพร กิตติพรหมวงศ์ ผู้ใหญ่บ้าน

หมู่ที่ 2 บ้านคลองเจริญ นายธีระศักดิ์ ละไมหมาด ผู้ใหญ่บ้าน

หมู่ที่ 3 บ้านฝ่ายท่า นายปฏิพล เวชกล้า ผู้ใหญ่บ้าน

หมู่ที่ 4 บ้านนาใน นายสุภัทรชัย แต่ประเสริฐ ผู้ใหญ่บ้าน

หมู่ที่ 5 บ้านเขากล้วย นายชนาธิป จันทร์ทอง ผู้ใหญ่บ้าน

หมู่ที่ 6 บ้านอินทนิน นายรณรงค์ ปลอดทุกข์ ผู้ใหญ่บ้าน

หมู่ที่ 7 บ้านขนิม นายยุทธชัย แก้วเขียว ผู้ใหญ่บ้าน

หมู่ที่ 8 บ้านนิคมพัฒนา นายทวีศักดิ์ ชุมแสง ผู้ใหญ่บ้าน

หมู่ที่ 9 บ้านสร้างตนเอง นายวิรัตน์ สังด้วงยาง ผู้ใหญ่บ้าน

หมู่ที่ 10 บ้านควนแรด นายอภิรักษ์ จันทร์ทัน ผู้ใหญ่บ้าน

หมู่ที่ 11 บ้านนิคมสามัคคี นายสมบัติ วรรดี กำนัน

**2.2. การเลือกตั้ง**

องค์การบริหารส่วนตำบลทุ่งมะพร้าวได้มีการจัดการเลือกตั้งนายกองค์การบริหารส่วนตำบล และสมาชิกสภาองค์การบริหารส่วนตำบลเมื่อวันที่ 28 พฤศจิกายน พ.ศ. 2564

**จำนวนผู้มาใช้สิทธิเลือกตั้ง** (28 พฤศจิกายน พ.ศ. 2564)

- **จำนวนผู้มาใช้สิทธิเลือกตั้ง ทั้งหมด 5,774 คน** จากจำนวนผู้มีสิทธิเลือกตั้งทั้งหมด 7,393 คน คิดเป็นร้อยละ 78.11

**คณะผู้บริหารองค์การบริหารส่วนตำบลทุ่งมะพร้าว**

หลังการเลือกตั้งวันที่ 28 พฤศจิกายน พ.ศ. 2564 ซึ่งเป็นการเลือกตั้งครั้งล่าสุด องค์การบริหารส่วนตำบลทุ่งมะพร้าวได้มีรายนามคณะผู้บริหารดังนี้

|  |  |
| --- | --- |
| **ชื่อ- สกุล** | **ตำแหน่ง** |
| **1. นายมนิตย์ ช่วยบำรุง** | นายกองค์การบริหารส่วนตำบลทุ่งมะพร้าว |
| **2. นางพิรุณ นาคฤทธิ์** | รองนายกองค์การบริหารส่วนตำบลทุ่งมะพร้าว |
| **3. นายสุรจิต หาญช้าง** | รองนายกองค์การบริหารส่วนตำบลทุ่งมะพร้าว |
| **4. นางสาวพรทิพย์ กุจิ** | เลขานุการนายกองค์การบริหารส่วนตำบลทุ่งมะพร้าว |

ต่อมาในวันที่ 20 มกราคม พ.ศ. 2566 นางสาวพรทิพย์ กุจิ พ้นจากตำแหน่งเลขานุการนายกองค์การบริหารส่วนตำบลทุ่งมะพร้าว เนื่องจากลาออก และมีการแต่งตั้งเลขานุการใหม่ ดังนี้

|  |  |
| --- | --- |
| **ชื่อ- สกุล** | **ตำแหน่ง** |
| **1. นายมนิตย์ ช่วยบำรุง** | นายกองค์การบริหารส่วนตำบลทุ่งมะพร้าว |
| **2. นางพิรุณ นาคฤทธิ์** | รองนายกองค์การบริหารส่วนตำบลทุ่งมะพร้าว |
| **3. นายสุรจิต หาญช้าง** | รองนายกองค์การบริหารส่วนตำบลทุ่งมะพร้าว |
| **4. นางเสาวภา สุวรรณธนะ** | เลขานุการนายกองค์การบริหารส่วนตำบลทุ่งมะพร้าว |

**สมาชิกสภาองค์การบริหารส่วนตำบลทุ่งมะพร้าว**

|  |  |
| --- | --- |
| **ชื่อ-สกุล** | **ตำแหน่ง** |
| **1. นายวิกรม ตันไทย** | สมาชิกสภา อบต.ทุ่งมะพร้าว หมู่ที่ 1 **(รองประธานสภา)** |
| **2. นายมารุต นิ่งราวี** | สมาชิกสภา อบต.ทุ่งมะพร้าว หมู่ที่ 2 |
| **3. นายนาวิน กุจิ** | สมาชิกสภา อบต.ทุ่งมะพร้าว หมู่ที่ 3 |
| **4. นายอัมพร สุวรรณ์** | สมาชิกสภา อบต.ทุ่งมะพร้าว หมู่ที่ 4 |
| **5. นายสมชาย ช่วยทนุ** | สมาชิกสภา อบต.ทุ่งมะพร้าว หมู่ที่ 5 |
| **6. นายชัยรัฐ ชัยชนะ** | สมาชิกสภา อบต.ทุ่งมะพร้าว หมู่ที่ 6 |
| **7. นายวิรัตน์ แซ่เซี้ยว** | สมาชิกสภา อบต.ทุ่งมะพร้าว หมู่ที่ 7 |
| **8. นายการุณย์ แนมใส** | สมาชิกสภา อบต.ทุ่งมะพร้าว หมู่ที่ 8 **(ประธานสภา)** |
| **9. นายพูนสุข ชูปาน** | สมาชิกสภา อบต.ทุ่งมะพร้าว หมู่ที่ 9 |
| **10. นายกมล สร้อยทอง** | สมาชิกสภา อบต.ทุ่งมะพร้าว หมู่ที่ 10 |
| **11. นายบุญชิต คำโสภา** | สมาชิกสภา อบต.ทุ่งมะพร้าว หมู่ที่ 11 |

**3. ประชากร**

**3.1 ข้อมูลเกี่ยวกับจำนวนประชากร**

ประชากรทั้งตำบลรวมทั้งสิ้น 9,743 คน เป็นชาย 4,889 คน เป็นหญิง 4,854 คน จำนวน 3,739 หลังคาเรือน มีความหนาแน่เฉลี่ยประมาณ 91.99 คน/ ตร.กม. เป็นคนสัญชาติไทยร้อยละ 100 นับถือศาสนาพุทธ ร้อยละ 80 อิสลามร้อยละ 20

**จำนวนครัวเรือนและประชากร** ตรวจสอบ ณ วันที่ 4 เดือน มิถุนายน พ.ศ.2564

จากสำนักบริหารการทะเบียน กรมการปกครอง อำเภอท้ายเหมือง จังหวัดพังงา

|  |  |  |  |  |
| --- | --- | --- | --- | --- |
| **หมู่ที่/บ้าน** | **จำนวนประชากร** | | **รวม** | **จำนวนครัวเรือน/หลัง** |
| **ชาย** | **หญิง** |
| หมู่ที่ 1 บ้านทุ่งมะพร้าว | 363 | 371 | 734 | **390** |
| หมู่ที่ 2 บ้านคลองเจริญ | 1,193 | 1,147 | 2,340 | **791** |
| หมู่ที่ 3 บ้านฝ่ายท่า | 714 | 700 | 1,414 | **440** |
| หมู่ที่ 4 บ้านนาใน | 408 | 411 | 819 | **320** |
| หมู่ที่ 5 บ้านเขากล้วย | 339 | 346 | 685 | **314** |
| หมู่ที่ 6 บ้านอินทนิน | 516 | 523 | 1,039 | **436** |
| หมู่ที่ 7 บ้านขนิม | 471 | 449 | 920 | **328** |
| หมู่ที่ 8 บ้านนิคมพัฒนา | 191 | 184 | 375 | **147** |
| หมู่ที่ 9 บ้านสร้างตนเอง | 244 | 231 | 475 | **158** |
| หมู่ที่ 10 บ้านควนแรด | 311 | 328 | 639 | **277** |
| หมู่ที่ 11 บ้านนิคมสามัคคี | 139 | 164 | 303 | **138** |
| รวม | 4,889 | 4,854 | 9,743 | **3,739** |

**3.2 จำนวนประชากรแยกตามช่วงอายุ (ข้อมูล ณ วันที่ 4 เดือน มิถุนายน พ.ศ.2564)**

|  |  |  |  |
| --- | --- | --- | --- |
| **ช่วงอายุ** | **ชาย** | **หญิง** | **รวม** |
| 0 – 17 ปี | 1,157 | 1,054 | **2,211** |
| 18 – 60 ปี | 3,049 | 2,962 | **6,011** |
| 61 -100 ปี | 683 | 837 | **1,520** |
| 100 ปีขึ้นไป | 0 | 1 | **1** |

**4. สภาพทางสังคม**

**4.1 การศึกษา**

**จำนวนครู และนักเรียนในสถานศึกษาต่าง ๆ**

|  |  |  |
| --- | --- | --- |
| **สถานศึกษา** | **จำนวนนักเรียน (คน)** | **จำนวนครู (คน)** |
| 1. โรงเรียนประถมศึกษา จำนวน 7 แห่ง  1) โรงเรียนวัดประชุมศึกษา  2) โรงเรียนบ้านเกาะนก  3) โรงเรียนบ้านฝ่ายท่า  4) โรงเรียนวัดอินทนิน  5) โรงเรียนบ้านควนแรด  6) โรงเรียนนิคมสร้างตนเอง 1 | 118  46  152  104  41  102 | 8  7  9  8  5  7 |

7

|  |  |  |
| --- | --- | --- |
| **สถานศึกษา** | **จำนวนนักเรียน (คน)** | **จำนวนครู (คน)** |
| 1. โรงเรียนระดับมัธยมศึกษา จำนวน 1 แห่ง   คือ โรงเรียนทุ่งมะพร้าววิทยา | 450 | 18 |
| 1. โรงเรียนระดับประถมศึกษา (เอกชน)   จำนวน 2 แห่ง คือ โรงเรียนบุญแสวงวิทยา และโรงเรียนเพื่อชีวิตพังงา (เบลูกาอุปถัมภ์) | 478 | 28 |
| 4. ศูนย์พัฒนาเด็กเล็ก จำนวน 1 แห่ง คือ  ศูนย์พัฒนาเด็กเล็กตำบลทุ่งมะพร้าว | 28 | 9 |
| 5.โรงเรียนอนุบาล –ประถม องค์การบริหารส่วนตำบลทุ่งมะพร้าว จำนวน 1 แห่ง | 295 | 8 |

**4.2 สาธารณสุข**

- สถานีอนามัยประจำตำบล/หมู่บ้าน จำนวน 3 แห่ง

- ร้านขายยาแผนปัจจุบัน จำนวน 3 แห่ง

- อัตราส่วนการมีและใช้ส้วมราดน้ำ ร้อยละ 100

**4.3 สถาบันและองค์กรทางศาสนา**

- วัด จำนวน 4 แห่ง

- สำนักสงฆ์ จำนวน 2 แห่ง

- มัสยิด จำนวน 5 แห่ง

**5. ระบบบริการพื้นฐาน**

**5.1 การคมนาคมขนส่ง**

สภาพการคมนาคมโดยทั่วไป ทุกหมู่บ้านมีถนนสายหลักเป็นถนนลาดยางและคอนกรีต สำหรับถนนสายย่อยในเขตชุมชนหนาแน่นจะเป็นถนนคอนกรีตเสริมเหล็ก สภาพการคมนาคมโดยรวมมีความสะดวก

**5.2 การไฟฟ้า**

- มีไฟฟ้าใช้ทุกครัวเรือนประมาณร้อยละ 100

**5.3 การประปา**

หมู่บ้านในเขตอบต.ทุ่งมะพร้าว มีการใช้ระบบประปาหมู่บ้าน ประปาภูมิภาค บ่อบาดาล และประปาภูเขา ทุกครัวเรือนสามารถเข้าถึงสาธารณูปโภคด้านน้ำประปาได้

**6. ระบบเศรษฐกิจ**

1**. อาชีพ**

สภาพทางเศรษฐกิจของประชาชนในตำบล เป็นการประกอบอาชีพทำสวนยางพารา และอาชีพทำสวนผลไม้เป็นหลัก สำหรับผลไม้ที่ปลูกเช่น เงาะ, มังคุด, ลองกอง นอกจากนี้ยังมีอาชีพอื่น ๆ อีก เช่น ทำสวนปาล์ม, ยางพารา, มะพร้าว , จำปาดะ , ทุเรียน , สะตอ สำหรับอาชีพทำไร่เป็นการทำไร่สับปะรด , ถั่วฝักยาว , แตงล้าน และสำหรับอาชีพที่นิยมทำอีกเช่น อาชีพเลี้ยงสัตว์ อาชีพประมงชายฝั่ง สภาพเศรษฐกิจโดยรวมของประชาชนค่อนข้างดี แต่ทั้งนี้รายได้ไม่แน่นอน เนื่องจากการประกอบอาชีพดังกล่าวขึ้นอยู่กับราคาผลผลิตในท้องตลาด และสภาพภูมิอากาศที่ไม่แน่นอน

**หน่วยธุรกิจในเขต อบต.**

- ปั้มน้ำมันและก็าซ 2 แห่ง

- โรงงานอุตสาหกรรม 3 แห่ง

1. **สถานที่ท่องเที่ยว**

- ดอนหอยหวาน

- วิสาหกิจชุมชนบ้านคลองเจริญ

- สวนผลไม้ของชาวสวน

- น้ำตกขนิม

- จุดชมวิวเกาะนก

- น้ำตกบางปอ

- หานนาลอม

- ท่าเทียบเรือขนาดเล็กบ้านขนิม

- ทะเลหมอกเขาไข่นุ้ย

**3.การพาณิชย์และกลุ่มอาชีพ**

- สถาบันการเงินชุมชน - แห่ง

- กลุ่มออมทรัพย์ 11 กลุ่ม

- กลุ่มอาชีพ 11 กลุ่ม

**7. เศรษฐกิจพอเพียงท้องถิ่น (ด้านการเกษตรและแหล่งน้ำ)**

**7.1 ข้อมูลด้านการเกษตร (ข้อมูลจากสำนักงานเกษตรอำเภอท้ายเหมือง)**

- หมู่ที่ 1 บ้านทุ่งมะพร้าว มีพื้นที่ทำสวนยางพารา จำนวน 1,692.77 ไร่ เกษตรกรผู้ทำสวนยางพารา จำนวน 92 ครัวเรือน สวนปาล์มน้ำมัน จำนวน 404.90 ไร่ เกษตรกรผู้ทำสวนปาล์มน้ำมัน จำนวน 28 ครัวเรือน สวนผลไม้ 27 ไร่ เกษตรกรผู้ทำสวนผลไม้ จำนวน 2 ครัวเรือน

- หมู่ที่ 2 บ้านคลองเจริญ มีพื้นที่ทำสวนยางพารา จำนวน 4,360.89 ไร่ เกษตรกรผู้ทำสวนยางพารา จำนวน 194 ครัวเรือน สวนปาล์มน้ำมัน จำนวน 949.43 ไร่ เกษตรกรผู้ทำสวนปาล์มน้ำมัน จำนวน 55 ครัวเรือน สวนผลไม้ 15 ไร่ เกษตรกรผู้ทำสวนผลไม้ จำนวน 7 ครัวเรือน

- หมู่ที่ 3 บ้านฝายท่า มีพื้นที่ทำสวนยางพารา จำนวน 3,356.58 ไร่ เกษตรกรผู้ทำสวน

ยางพารา จำนวน 144 ครัวเรือน สวนปาล์มน้ำมัน จำนวน 502.42 ไร่ เกษตรกรผู้ทำสวนปาล์มน้ำมัน จำนวน 28 ครัวเรือน สวนผลไม้ 3.39 ไร่ เกษตรกรผู้ทำสวนผลไม้ จำนวน 2 ครัวเรือน

- หมู่ที่ 4 บ้านนาใน มีพื้นที่ทำสวนยางพารา จำนวน 3,436.95 ไร่ เกษตรกรผู้ทำสวน

ยางพารา จำนวน 163 ครัวเรือน สวนปาล์มน้ำมัน จำนวน 900.08 ไร่ เกษตรกรผู้ทำสวนปาล์มน้ำมัน จำนวน 52 ครัวเรือน สวนผลไม้ 25.92 ไร่ เกษตรกรผู้ทำสวนผลไม้ จำนวน 8 ครัวเรือน

- หมู่ที่ 5 บ้านเขากล้วย มีพื้นที่ทำสวนยางพารา จำนวน 4,976.48 ไร่ เกษตรกรผู้ทำสวน

ยางพารา จำนวน 169 ครัวเรือน สวนปาล์มน้ำมัน จำนวน 1,856.21 ไร่ เกษตรกรผู้ทำสวนปาล์มน้ำมัน จำนวน 65 ครัวเรือน สวนผลไม้ 22 ไร่ เกษตรกรผู้ทำสวนผลไม้ จำนวน 3 ครัวเรือน

- หมู่ที่ 6 บ้านอินทนิน มีพื้นที่ทำสวนยางพารา จำนวน 7,404.65 ไร่ เกษตรกรผู้ทำสวน

ยางพารา จำนวน 274 ครัวเรือน สวนปาล์มน้ำมัน จำนวน 1,394.93 ไร่ เกษตรกรผู้ทำสวนปาล์มน้ำมัน จำนวน 72 ครัวเรือน สวนผลไม้ 41 ไร่ เกษตรกรผู้ทำสวนผลไม้ จำนวน 9 ครัวเรือน

- หมู่ที่ 7 บ้านขนิม มีพื้นที่ทำสวนยางพารา จำนวน 2,973.96 ไร่ เกษตรกรผู้ทำสวน

ยางพารา จำนวน 139 ครัวเรือน สวนปาล์มน้ำมัน จำนวน 383.05 ไร่ เกษตรกรผู้ทำสวนปาล์มน้ำมัน จำนวน 22 ครัวเรือน สวนผลไม้ 48.42 ไร่ เกษตรกรผู้ทำสวนผลไม้ จำนวน 3 ครัวเรือน

- หมู่ที่ 8 บ้านนิคมพัฒนา มีพื้นที่ทำสวนยางพารา จำนวน 2,585.03 ไร่ เกษตรกรผู้ทำสวนยางพารา จำนวน 99 ครัวเรือน สวนปาล์มน้ำมัน จำนวน 136.09 ไร่ เกษตรกรผู้ทำสวนปาล์มน้ำมัน จำนวน 15 ครัวเรือน สวนผลไม้ 5 ไร่ เกษตรกรผู้ทำสวนผลไม้ จำนวน 1 ครัวเรือน

- หมู่ที่ 9 บ้านสร้างตนเอง มีพื้นที่ทำสวนยางพารา จำนวน 3,650.63 ไร่ เกษตรกรผู้ทำสวนยางพารา จำนวน 132 ครัวเรือน สวนปาล์มน้ำมัน จำนวน 899.82 ไร่ เกษตรกรผู้ทำสวนปาล์มน้ำมัน จำนวน 45 ครัวเรือน สวนผลไม้ 3 ไร่ เกษตรกรผู้ทำสวนผลไม้ จำนวน 1 ครัวเรือน

- หมู่ที่ 10 บ้านควนแรด มีพื้นที่ทำสวนยางพารา จำนวน 3,508.16 ไร่ เกษตรกรผู้ทำสวน

ยางพารา จำนวน 127 ครัวเรือน สวนปาล์มน้ำมัน จำนวน 385.27 ไร่ เกษตรกรผู้ทำสวนปาล์มน้ำมัน จำนวน 20 ครัวเรือน สวนผลไม้ 3 ไร่ เกษตรกรผู้ทำสวนผลไม้ จำนวน 1 ครัวเรือน

- หมู่ที่ 11 บ้านนิคม มีพื้นที่ทำสวนยางพารา จำนวน 2,316.63 ไร่ เกษตรกรผู้ทำสวน

ยางพารา จำนวน 73 ครัวเรือน สวนปาล์มน้ำมัน จำนวน 271.86 ไร่ เกษตรกรผู้ทำสวนปาล์มน้ำมัน จำนวน 10 ครัวเรือน สวนผลไม้ 2 ไร่ เกษตรกรผู้ทำสวนผลไม้ จำนวน 1 ครัวเรือน

**7.3 ข้อมูลด้านแหล่งน้ำการเกษตร**

**(1) ความเพียงพอของน้ำเพื่อการเกษตร**

- ไม่เพียงพอ

**(2) ความต้องการของหมู่บ้าน/ชุมชนเพื่อส่งเสริมการทำการเกษตร**

- ขุดเจาะบ่อบาดาล

- ขุดบ่อน้ำตื้น

- ปรับปรุงซ่อมแซมอ่างเก็บน้ำ ฝาย

- ปรับปรุงซ่อมแซมระบบประปาภูเขา

**7.4 ข้อมูลด้านแหล่งน้ำกิน น้ำใช้ (หรือน้ำเพื่อการอุปโภค บริโภค)**

- ไม่เพียงพอ เนื่องจากการจัดให้มีระบบประปายังไม่ครอบคลุมทุกหมู่บ้าน

**8. ศาสนา ประเพณี วัฒนธรรม**

**8.1 การนับถือศาสนา**

- ศาสนาพุทธ ร้อยละ 80

- อิสลาม ร้อยละ 20

**8.2 ประเพณี/วัฒนธรรม**

- ประเพณีวันสารทเดือนสิบ

- เทศกาลถือศีลอด (เราะมะฎอน)

- ประเพณีถือศีลกินเจ

- ประเพณีวันสงกรานต์

- ประเพณีส่งหาบคอน (ชาวไทยใหม่)

- การแข่งขันกีฬาประเพณีประจำปี อบต.คัพ

- ประเพณีลอยกระทง

- งานประเพณีวันขึ้นปีใหม่

- งานประเพณีวันผู้สูงอายุ

- ประเพณีทอดกฐิน- ผ้าป่า

**9. ทรัพยากรธรรมชาติและสิ่งแวดล้อม**

ทรัพยากรธรรมชาติในพื้นที่แนวเทือกเขาเขตอุทยาน มีป่าไม้ค่อนข้างอุดมสมบูรณ์ สภาพดิน เหมาะแก่การเพาะปลูก ทรัพยากรน้ำมีความอุดมสมบูรณ์เหมาะแก่การเพาะปลูกตลอดทั้งปี และสภาพป่าชายเลนมีความสมบูรณ์เหมาะแก่การประกอบอาชีพประมงชายฝั่ง

**สภาพปัญหา**

|  |  |
| --- | --- |
| **ปัญหา** | **สภาพปัญหา/สาเหตุ** |
| 1.ด้านโครงสร้างพื้นฐาน | 1.ถนนชำรุด เป็นหลุมเป็นบ่อ  2.ถนนไม่ได้มาตรฐาน เนื่องจากเป็นถนนลูกรัง เวลาฝนตกบ่อยทำให้เป็นหลุม เป็นบ่อ การสัญจรไม่สะดวก  3.ประชาชนยังมีไฟฟ้าใช้ไม่ทั่วถึง  4.ไฟฟ้าสาธารณะไม่เพียงพอ |
| 2.ด้านเศรษฐกิจ | 1.หนี้สิน  2.ค่าครองชีพสูง รายได้ไม่พอกับรายจ่าย  3.ต้นทุนการผลิตสูง  4.ราคาผลผลิตทางการเกษตรตกต่ำ  5.ขาดการรวมกลุ่มของเกษตรกร  6.ไม่มีตลาดกลางรองรับสินค้าทางการเกษตร  7.ขาดเครื่องมือที่ทันสมัยในการประกอบอาชีพ  8.ไม่มีอาชีพเสริม  9.ภัยธรรมชาติ เช่น ภัยแล้ง  10.ขาดที่ดินทำกิน/ที่ดินไม่มีเอกสารสิทธิ์  11.เส้นทางการขนส่งสินค้าชำรุด |
| 3.ด้านการศึกษา | 1. บุคลากรทางการศึกษาไม่เพียงพอ  2. ขาดวัสดุอุปกรณ์การเรียนการสอน ครุภัณฑ์ ที่มีคุณภาพ  3. งบประมาณไม่เพียงพอ |
| 4. ด้านสาธารณสุข | 1. โรคระบาด เช่น โรคไข้เลือดออก |
| 5.ด้านแหล่งน้ำ | 1. น้ำในการอุปโภค บริโภคไม่เพียงพอ  2. คลอง ฝาย อ่างเก็บน้ำตื้นเขิน |
| 6. ด้านสังคม | 1.ปัญหายาเสพติดในพื้นที่  2.ปัญหาครอบครัว สังคมไม่เข้มแข็ง  3.การจัดสวัสดิการของรัฐยังไม่ทั่วถึง |
| 7.ด้านทรัพยากรธรรมชาติและสิ่งแวดล้อม | 1. ประชาชนขาดจิตสำนึกในการดูแลรักษาสิ่งแวดล้อม  2. ขาดการบริหารจัดการขยะที่มีประสิทธิภาพ  3. การบุกรุกพื้นที่ป่า |
| 8.ด้านการบริหารจัดการ | 1.ประชาชนไม่ให้ความสำคัญต่อการมีส่วนร่วมในการพัฒนาท้องถิ่นร่วมกับภาครัฐ  2.การประชาสัมพันธ์ของรัฐไม่ทั่วถึง ขาดการให้บริการในเชิงรุก |

การมีส่วนร่วมของประชาชน

กิจกรรมทางการเมืองและการบริหารที่ประชาชนในเขตองค์การบริหารส่วนตำบล ทุ่งมะพร้าว มีส่วนร่วมในการดำเนินการต่าง ๆ ดังนี้

1. การจัดทำแผนยุทธศาสตร์การพัฒนาองค์การบริหารส่วนตำบล แผนพัฒนาท้องถิ่น แผนการดำเนินงาน และเทศบัญญัติงบประมาณรายจ่ายประจำปี
2. การเลือกตั้งนายกองค์การบริหารส่วนตำบลและสมาชิกสภาองค์การบริหารส่วนตำบล
3. การจัดทำยุทธศาสตร์ วิสัยทัศน์ ในการพัฒนาองค์การบริหารส่วนตำบล
4. การจัดประชุม การฝึกอบรม ในโครงการที่องค์การบริหารส่วนตำบลจัดขึ้น
5. การร่วมแสดงความคิดเห็นต่าง ๆ ในการพัฒนา และ การแก้ไขปัญหาที่เกิดขึ้นในเขตองค์การบริหารส่วนตำบลร่วมกับนายกองค์การบริหารส่วนตำบลและสมาชิกสภาองค์การบริหารส่วนตำบล

**แผนการท่องเที่ยวองค์การบริหารส่วนตำบลทุ่งมะพร้าว**

**ตำบลทุ่งมะพร้าว อำเภอท้ายเหมือง จังหวัดพังงา**

**ประจำปีงบประมาณ 2566 - 2568**

|  |  |  |  |
| --- | --- | --- | --- |
| **กิจกรรม** | **ระยะเวลา** | **สถานที่ดำเนินการ** | **หมายเหตุ** |
| 1. กิจกรรมงานประเพณีสงกรานต์ | เมษายน | วัดประชุมศึกษา |  |
| 2. กิจกรรมแห่เทียนเข้าพรรษา | กรกฎาคม | ตำบลทุ่งมะพร้าว |  |
| 3. กิจกรรมงานประเพณีลอยกระทง | พฤศจิกายน | หมู่ที่ 7 บ้านขนิม หรือ  หมู่ที่ 5 บ้านเขากล้วย |  |
| 4. กิจกรรมทำบุญ ไหว้พระ ปฎิบัติธรรม | ตลอดทั้งปี | วัดประชุมศึกษา  วัดหาดทรายสมบูรณ์  วัดอินทนิน  วัดนิคมสามัคคี |  |
| 5. กิจกรรมการจัดงานรัฐพิธีต่างๆ | ตลอดทั้งปี | หมู่ที่ 1-11 ตำบลทุ่งมะพร้าว |  |
| 7. กิจกรรมการท่องเที่ยวใน เขตพื้นที่  -ท่องเที่ยวเชิงนิเวศ | ตลอดทั้งปี | หมู่ที่ 2 บ้านคลองเจริญ  หมู่ที่ 3 บ้านฝ่ายท่า |  |
|  | | | |

**ส่วนที่ 2**

**แผนส่งเสริมการท่องเที่ยวภายในตำบลทุ่งมะพร้าว (พ.ศ.2566-2568) ตามยุทธศาสตร์การพัฒนาขององค์การบริหารทุ่งมะพร้าว**

**ก. ยุทธศาสตร์ชาติ 20 ปี ยุทธศาสตร์ที่ 5 ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม**

**ข. แผนพัฒนาเศรษฐกิจและสังคมแห่งชาติ ฉบับที่ 13 หมุดหมายที่ 11 ไทยสามารถลดความเสี่ยงและผลกระทบจากภัยธรรมชาติและการ เปลี่ยนแปลงสภาพภูมิอากาศ**

**ค. Sustainable Development Goals : SDGs เป้าหมายที่ 15 ชีวิตบนบก ปกป้อง ฟื้นฟู และส่งเสริมการใช้ประโยชน์จากระบบนิเวศ ทางบก จัดการป่าไม้อย่างยั่งยืน หยุดยั้งการรุกรานของทะเลทราย หยุดและย้อนกระบวนการเสื่อมโทรมของ ดิน หยุดยั้งการสูญเสียความหลากหลายทางชีวภาพ**

**ง. ยุทธศาสตร์จังหวัดที่ 3 สงวนรักษา อนุรักษ์ ฟื้นฟู ทรัพยากรธรรมชาติและสิ่งแวดล้อม ให้มีประสิทธิภาพ อย่างสมดุลยั่งยืน**

**จ. ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดพังงาที่ 1 : พัฒนาการท่องเที่ยวเชิงนิเวศ วัฒนธรรม และวิถีชุมชน**

**1. ยุทธศาสตร์การพัฒนาด้านทรัพยากรธรรมชาติและสิ่งแวดล้อม**

**1.1 กลยุทธ์ที่ 7 การบริหารจัดการทรัพยากรธรรมชาติและสิ่งแวดล้อม**

**[1] แผนงานสร้างความเข้มแข็งของชุมชน**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ที่ | โครงการ | วัตถุประสงค์ | เป้าหมาย(ผลผลิตของโครงการ) | งบประมาณ | | | ตัวชี้วัด  (KPI) | ผลที่คาดว่า  จะได้รับ | หน่วยงาน  ที่รับผิดชอบ |
| 2566  (บาท) | 2567  (บาท) | 2568  (บาท) |
| 1 | โครงการปรับปรุงสถานที่ท่องเที่ยวในตำบล หมู่ที่ 1-11 | เพื่อให้สถานที่ท่องเที่ยวมีภูมิทัศน์ที่สวยงาม | หมู่ที่ 1-11 | 500,000 | 500,000 | 500,000 | ร้อยละของสถานที่ | ทำให้สถานที่ท่องเที่ยวมีภูมิทัศน์ที่สวยงาม | กองช่าง/สำนักปลัด |
| 2 | โครงการพัฒนาสถานที่ท่องเที่ยวในตำบล หมู่ที่ 1-11 | เพื่อส่งเสริมการท่องเที่ยวในให้เป็นที่รู้จักทั่วไป | หมู่ที่ 1-11 | 500,000 | 500,000 | 500,000 | ร้อยละของสถานที่ | ทำให้มีสถานที่ท่องเที่ยวแห่งใหม่เกิดขึ้น | กองช่าง/สำนักปลัด |
| 3 | โครงการท่องเที่ยวเชิงอนุรักษ์ในตำบลทุ่งมะพร้าว | เพื่อส่งเสริมการท่องเที่ยวเชิงอนุรักษ์และสร้างรายได้ในชุมชน | หมู่ที่ 1-11 | 250,000 | 250,000 | 250,000 | ร้อยละของสถานที่ท่องเที่ยว | ทำให้ประชาชนมีรายได้และอนุรักษ์สถานที่ท่องเที่ยว | สำนักปลัด |
| 4 | โครงการอบรมให้ความรู้ด้านภาษาต่างประเทศ  (อาเซียน) | เพื่อให้ประชาชนสามารถสื่อสารกับชาวต่างชาติได้และมีความรู้เพิ่มขึ้น | หมู่ที่ 1-11  100 คน | 300,000 | 300,000 | 300,000 | ร้อยละผู้เข้าร่วมโครงการ | ทำให้ประชาชนสามารถสื่อสารกับชาวต่างชาติได้และมีความรู้เพิ่มขึ้น | สำนักปลัด |

**ก. ยุทธศาสตร์ชาติ 20 ปี ยุทธศาสตร์ที่ 5 ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม**

**ข. แผนพัฒนาเศรษฐกิจและสังคมแห่งชาติ ฉบับที่ 13 หมุดหมายที่ 11 ไทยสามารถลดความเสี่ยงและผลกระทบจากภัยธรรมชาติและการ เปลี่ยนแปลงสภาพภูมิอากาศ**

**ค. Sustainable Development Goals : SDGs เป้าหมายที่ 15 ชีวิตบนบก ปกป้อง ฟื้นฟู และส่งเสริมการใช้ประโยชน์จากระบบนิเวศ ทางบก จัดการป่าไม้อย่างยั่งยืน หยุดยั้งการรุกรานของทะเลทราย หยุดและย้อนกระบวนการเสื่อมโทรมของ ดิน หยุดยั้งการสูญเสียความหลากหลายทางชีวภาพ**

**ง. ยุทธศาสตร์จังหวัดที่ 3 สงวนรักษา อนุรักษ์ ฟื้นฟู ทรัพยากรธรรมชาติและสิ่งแวดล้อม ให้มีประสิทธิภาพ อย่างสมดุลยั่งยืน**

**จ. ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดพังงาที่ 1 : พัฒนาการท่องเที่ยวเชิงนิเวศ วัฒนธรรม และวิถีชุมชน**

**1. ยุทธศาสตร์การพัฒนาด้านทรัพยากรธรรมชาติและสิ่งแวดล้อม**

**1.1 กลยุทธ์ที่ 7 การบริหารจัดการทรัพยากรธรรมชาติและสิ่งแวดล้อม**

**[1] แผนงานสร้างความเข้มแข็งของชุมชน**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ที่ | โครงการ | วัตถุประสงค์ | เป้าหมาย(ผลผลิตของโครงการ) | งบประมาณ | | | ตัวชี้วัด  (KPI) | ผลที่คาดว่า  จะได้รับ | หน่วยงาน  ที่รับผิดชอบ |
| 2566  (บาท) | 2567  (บาท) | 2568  (บาท) |
| 5 | โครงการฝึกอบรมอาสาสมัครด้านการท่องเที่ยวในตำบล | เพื่อเป็นอาสาสมัครในการนำเที่ยวให้กับนักท่องเที่ยวที่มาเยี่ยมเยือน | หมู่ที่ 1-11  50 คน | 500,000 | 500,000 | 500,000 | ร้อยละผู้เข้าร่วมโครงการ | ทำให้มีสถานที่ท่องเที่ยวแห่งใหม่เกิดขึ้น | กองช่าง/สำนักปลัด |
| 6 | โครงการปรับปรุงภูมิทัศน์รอบหมู่บ้าน | เพื่อปรับปรุงภูมิทัศน์ของหมู่บ้านให้น่าอยู่มากขึ้น | หมู่ที่ 1-11 | 300,000 | 300,000 | 300,000 | ร้อยละของสถานที่ | ทำให้ภูมิทัศน์ของหมู่บ้านให้น่าอยู่มากขึ้น | กองช่าง/สำนักปลัด |
| 7 | โครงการปรับปรุงพื้นที่สาธารณะในตำบล | เพื่อป้องกันการบุกรุกและการนำไปใช้ประโยชน์ | หมู่ที่ 1-11 | 200,000 | 200,000 | 200,000 | ร้อยละของพื้นที่สาธารณะ | ทำให้ป้องกันการบุกรุกและการนำไปใช้ประโยชน์ในที่ดิน | กองช่าง/สำนักปลัด |
| 8 | โครงการฝึกอบรมอาสาสมัครพิทักษ์ป่าในชุมชน(การควบคุมไฟป่า) | เพื่อให้อาสาสมัครพิทักษ์ป่าในชุมชนได้ร่วมกันรักษาดูแลป่าในชุมชน | เด็กละเยาวชนจำนวน 50 คน | 200,000 | 200,000 | 200,000 | ร้อยละผู้เข้าร่วมโครงการ | ทำให้อาสาสมัครพิทักษ์ป่าในชุมชนได้ร่วมกันรักษาดูแลป่าในชุมชน | สำนักปลัด |

**ก. ยุทธศาสตร์ชาติ 20 ปี ยุทธศาสตร์ที่ 5 ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม**

**ข. แผนพัฒนาเศรษฐกิจและสังคมแห่งชาติ ฉบับที่ 13 หมุดหมายที่ 11 ไทยสามารถลดความเสี่ยงและผลกระทบจากภัยธรรมชาติและการ เปลี่ยนแปลงสภาพภูมิอากาศ**

**ค. Sustainable Development Goals : SDGs เป้าหมายที่ 15 ชีวิตบนบก ปกป้อง ฟื้นฟู และส่งเสริมการใช้ประโยชน์จากระบบนิเวศ ทางบก จัดการป่าไม้อย่างยั่งยืน หยุดยั้งการรุกรานของทะเลทราย หยุดและย้อนกระบวนการเสื่อมโทรมของ ดิน หยุดยั้งการสูญเสียความหลากหลายทางชีวภาพ**

**ง. ยุทธศาสตร์จังหวัดที่ 3 สงวนรักษา อนุรักษ์ ฟื้นฟู ทรัพยากรธรรมชาติและสิ่งแวดล้อม ให้มีประสิทธิภาพ อย่างสมดุลยั่งยืน**

**จ. ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดพังงาที่ 1 : พัฒนาการท่องเที่ยวเชิงนิเวศ วัฒนธรรม และวิถีชุมชน**

**1. ยุทธศาสตร์การพัฒนาด้านทรัพยากรธรรมชาติและสิ่งแวดล้อม**

**1.1 กลยุทธ์ที่ 7 การบริหารจัดการทรัพยากรธรรมชาติและสิ่งแวดล้อม**

**[1] แผนงานสร้างความเข้มแข็งของชุมชน**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ที่ | โครงการ | วัตถุประสงค์ | เป้าหมาย(ผลผลิตของโครงการ) | งบประมาณ | | | ตัวชี้วัด  (KPI) | ผลที่คาดว่า  จะได้รับ | หน่วยงาน  ที่รับผิดชอบ |
| 2566  (บาท) | 2567  (บาท) | 2568  (บาท) |
| 9 | โครงการบริหารจัดการด้านขยะมูลฝอย | เพื่อบริหารจัดการขยะมูลฝอยให้มีประสิทธิภาพ | อบต.ทุ่งมะพร้าว | 500,000 | 500,000 | 500,000 | ร้อยละการบริหารจัดการขยะ | ทำให้การบริหารจัดการขยะมูลฝอยมีประสิทธิภาพ | สำนักปลัด |
| 10 | โครงการอนุรักษ์พันธุกรรมพืชอันเนื่องมาจากพระราชดำริฯ | เพื่ออนุรักษ์พันธุกรรมพืชของตำบลทุ่งมะพร้าวตามพระราชดำริฯ | ตำบลทุ่งมะพร้าว | 100,000 | 100,000 | 100,000 | ร้อยละของพันธุกรรมพืชที่ได้รับการอนุรักษ์และผู้เข้าร่วมโครงการ | ทำให้พันธุกรรมพืชของตำบลทุ่งมะพร้าวได้รับการอนุรักษ์ตามพระราชดำริ | สำนักปลัด |
| 11 | โครงการอนุรักษ์และปลูกป่าในตำบลทุ่งมะพร้าว | เพื่อเพิ่มจำนวนต้นไม้และสร้างและความสมดุลทางธรรมชาติ | หมู่ที่ 1-11 | 300,000 | 300,000 | 300,000 | ร้อยละผู้เข้าร่วมโครงการ | ทำให้มีต้นไม้เพิ่มขึ้นและมีความสมดุลทางธรรมชาติ | สำนักปลัด |
| 12 | โครงการติดตั้งแผงโซลาเซลล์ศาลาหมู่บ้าน แบบ PPV | เพื่อให้เกิดการประหยัดพลังงาน | หมู่ที่ 9 | 300,000 | 300,000 | 300,000 | ร้อยละของแผงโซลาเซลล์ | ทำให้ประหยัดพลังงานในชุมชน | สำนักปลัด/กองช่าง |

**ก. ยุทธศาสตร์ชาติ 20 ปี ยุทธศาสตร์ที่ 5 ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม**

**ข. แผนพัฒนาเศรษฐกิจและสังคมแห่งชาติ ฉบับที่ 13 หมุดหมายที่ 11 ไทยสามารถลดความเสี่ยงและผลกระทบจากภัยธรรมชาติและการ เปลี่ยนแปลงสภาพภูมิอากาศ**

**ค. Sustainable Development Goals : SDGs เป้าหมายที่ 15 ชีวิตบนบก ปกป้อง ฟื้นฟู และส่งเสริมการใช้ประโยชน์จากระบบนิเวศ ทางบก จัดการป่าไม้อย่างยั่งยืน หยุดยั้งการรุกรานของทะเลทราย หยุดและย้อนกระบวนการเสื่อมโทรมของ ดิน หยุดยั้งการสูญเสียความหลากหลายทางชีวภาพ**

**ง. ยุทธศาสตร์จังหวัดที่ 3 สงวนรักษา อนุรักษ์ ฟื้นฟู ทรัพยากรธรรมชาติและสิ่งแวดล้อม ให้มีประสิทธิภาพ อย่างสมดุลยั่งยืน**

**จ. ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดพังงาที่ 1 : พัฒนาการท่องเที่ยวเชิงนิเวศ วัฒนธรรม และวิถีชุมชน**

**1. ยุทธศาสตร์การพัฒนาด้านทรัพยากรธรรมชาติและสิ่งแวดล้อม**

**1.1 กลยุทธ์ที่ 7 การบริหารจัดการทรัพยากรธรรมชาติและสิ่งแวดล้อม**

**[1] แผนงานสร้างความเข้มแข็งของชุมชน**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ที่ | โครงการ | วัตถุประสงค์ | เป้าหมาย(ผลผลิตของโครงการ) | งบประมาณ | | | ตัวชี้วัด  (KPI) | ผลที่คาดว่า  จะได้รับ | หน่วยงาน  ที่รับผิดชอบ |
| 2566  (บาท) | 2567  (บาท) | 2568  (บาท) |
| 13 | โครงการติดตั้งโซลาร์เซลล์ หมู่ที่ 10 | ให้ประชาชนมี ความรู้ความเข้าใจเรื่อง เทคโนโลยีใหม่ๆ ที่เกี่ยวกับการ ประหยัดและ อนุรักษ์พลังงาน | หมู่ที่ 10 | 800,000 | - | - | ร้อยละการติดตั้งโซลาร์เซลล์ | ประชาชนมีความรู้ ความเข้าใจ และ ปรับเปลี่ยน พฤติกรรมการใช้ พลังงานอย่างมี ประสิทธิภาพ | สำนักปลัด/กองช่าง |
| 14 | โครงการปลูกป่าชุมชน หมู่ที่ 9 | เพื่อเพิ่มจำนวนต้นไม้และสร้างและความสมดุลทางธรรมชาติ | หมู่ที่ 9 | 50,000 | 50,000 | 50,000 | ร้อยละผู้เข้าร่วมโครงการ | ทำให้มีต้นไม้เพิ่มขึ้นและมีความสมดุลทางธรรมชาติ | สำนักปลัด |
| **รวม** | **จำนวน 14 โครงการ** |  |  | **4,800,000** | **4,000,000** | **4,000,000** |  |  |  |